Document ID: 31994D0846

KOMISSION PÄÄTÖS,
tehty 20 päivänä joulukuuta 1994,
eläinten terveyttä koskevista vaatimuksista ja eläinlääkärintodistuksista tuoreen lihan tuonnissa Slovakiasta (ETA:n kannalta merkityksellinen) (94/846/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinlääkintää koskevista tarkastusongelmista nautaeläinten ja sikojen sekä tuoreen lihan tai lihatuotteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 14 ja 16 artiklan,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY(3), sellaisena kuin se on viimeksi muutettuna komission päätöksellä 94/723/EY(4), ja erityisesti sen 10 artiklan 2 kohdan c alakohdan yhdessä liitteessä I olevan 10 luvun kanssa,
sekä katsoo, että
T Osekkoslovakian jakautumisen seurauksena eläinten terveyttä koskevista vaatimuksista ja terveystodistuksesta tuoreen lihan tuonnissa T Osekkoslovakiasta tehty komission päätös 82/425/ETY(5) kumottiin päätöksellä 94/845/EY(6),
on tarpeen vahvistaa nämä edellytykset T Osekkoslovakiasta tulevan tuoreen lihan tuonnin osalta,
yhteisön eläinlääkärien tarkastuskäynnin mukaan eläinten terveydentila Slovakiassa on suotuisa ja verrattavissa yhteisön jäsenvaltioiden eläinten terveydentilaan, erityisesti lihan välityksellä tarttuvien tautien osalta,
Slovakian vastuulliset eläinlääkintäviranomaiset ovat lisäksi vahvistaneet, että vähintään viimeisten kahdentoista kuukauden aikana Slovakia on ollut vapaa karjarutosta, suu- ja sorkkataudista, afrikkalaisesta sikarutosta, swine vesicular -taudista, tarttuvasta sikahalvauksesta (Teschenin tauti); klassista sikaruttoa lukuun ottamatta edellä mainittuja tauteja vastaan ei ole rokotettu vähintään viimeiseen kahteentoista kuukauteen; tämän vuoksi olisi sallittava kyseisestä maasta tulevan tuoreen sianlihan tuonti, paitsi tuonti muuhun kuin ihmisravinnoksi,
on tarpeen vahvistaa muut eläinten terveyttä koskevat tarkemmat vaatimukset muuhun kuin ihmisravinnoksi tarkoitetun lihan osalta direktiivin 92/118/ETY säännösten ja kolmansista maista tuotavan muuhun kuin ihmisravinnoksi tarkoitetun tuoreen lihan tuonnin edellytyksistä 22 päivänä joulukuuta 1988 tehdyn komission päätöksen 89/18/ETY(7) määräysten mukaisesti,
Slovakian vastuulliset eläinlääkintäviranomaiset ovat sitoutuneet kahdenkymmenenneljän tunnin määräajassa ilmoittamaan teleksillä tai sähkeellä komissiolle ja jäsenvaltioille vahvistuksen edellä mainittujen tautien esiintymisestä tai rokotusohjelman muuttamisesta niitä vastaan,
eläinten terveyttä koskevat vaatimukset ja eläinlääkärintodistukset on mukautettava kyseisen kolmannen maan eläinten tautitilanteen mukaisesti,
uuden eläinlääkärintodistusjärjestelmän käyttöönoton vuoksi olisi määrättävä tietystä ajasta sen toimeenpanemiseksi, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Jäsenvaltioiden on sallittava Slovakiasta tulevien seuraavien tuoreen lihan luokkien tuonti:
a) kotieläiminä pidettyjen naudansukuisten eläinten, lampaiden ja vuohien tuore liha, joka täyttää liitteen A mukaisessa lähetyserän mukana seuraavassa terveystodistuksessa määrätyt takeet,
b) kotieläiminä pidettyjen kavioeläinten tuore liha, joka täyttää liitteen B mukaisessa lähetyserän mukana seuraavassa terveystodistuksessa määrätyt takeet.
2 Poiketen siitä, mitä 1 kohdassa määrätään, jäsenvaltioiden on sallittava Slovakiasta tulevan muuhun kuin ihmisravinnoksi tarkoitetun tuoreen sianlihan tuonti. Jäsenvaltioiden on huolehdittava siitä, että tuonti täyttää päätöksessä 89/18/ETY määrätyt ja direktiivissä 92/118/ETY säädetyt edellytykset ja täyttää liitteen C mukaisessa lähetyserän mukana seuraavassa terveystodistuksessa määrätyt takeet.
Yhteisön alueelle saapumisen jälkeen ja valmistuksen aikana raaka-aine on steriloitava lämpötiiviissä astioissa siten, että Fc-vähimmäisarvoksi saadaan 3; tämän arvon tosiasiallinen olemassaolo tarkastetaan suorittamalla lopulliselle tuotteelle eläinlääkärintarkastus.
2 artikla
Tätä päätöstä ei sovelleta määrämaiden sallimaan rauhasten ja jäsenten tuontiin lääketeollisuuden käytettäväksi.
3 artikla
Tätä päätöstä sovelletaan 1 päivästä tammikuuta 1995.
4 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä joulukuuta 1994.

Labels: 17
0
3
6
18